1d25f58d22c912a716e4b2cb49a48508

Hej allesammen jeg er en pige i 5.kl og jeg har en dejlig kæreste. Vi lejede s p eller k (bare os to) der han valgte at kysse mig i et lidt længere. Jeg sagde jeg ikke var til tunge kys men det blev det til jeg kunne jo ikke bare sige nej og nu er det sket pls hjælp mig!????

  
  
Pigen der føler sig for ung til tungekys

 
Hjælp!
======


ungzone.dk
2021.43

Kære du 

Tak for dit spørgsmål.

Det er dejligt at høre, at du er glad for din kæreste.

Det lyder dog ikke som så rar en situation, du har været i sammen med din kæreste, da i legede S, P eller K. Ud fra hvad du skriver, så er dine grænser blevet overtrådt ved, at din kæreste tungekysser dig, hvilket kan være rigtig ubehageligt, hvis det er noget, som man ikke har lyst til.

Da det allerede lyder til, at du har fortalt til din kæreste inden, at du ikke havde lyst, så har du også sagt nej og dermed sagt, at det var noget, som I ikke skulle lige nu. Det er vigtigt for mig at sige, at du altid har lov til at sige nej - også selvom det handler om din kæreste. Det er vigtigt at lytte til sig selv og sine egne grænser og det er derfor godt, at du siger fra, når der er noget, som du ikke føler dig klar til. 

Jeg synes, at du skal fortælle din kæreste, at du ikke synes, at var rart at I skulle tungekysse. Og derudover så også sige til ham, at du også sagde det, da I legede legen, og at du faktisk blev lidt ked af, at det skete alligevel, når du ikke havde lyst. Du kan også fortælle ham, hvorfor du ikke har lyst til det endnu, og at du fx føler dig for ung til at tungekysse og gerne vil vente med det til du er klar.

Det er i hvert fald vigtigt, at du bliver ved med at sige nej, hvis sådan en situation skulle opstå igen og du stadig ikke har lyst. Man skal aldrig gå med til mere end man selv har det godt med. Du må ikke føle dig tvunget til noget, som du ikke har lyst til og det skal din kæreste også forstå, hvis I skal være sammen.

Jeg håber, at dette var en lille hjælp.

Kærlige hilsner fra

Lotte

 